hu hu hu hu hu hu hu hu pt hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu hu it hu eo hu eo hu hu hu hu hu hu hu hu hu hu eo hu hu hu hu hu hu hu hu hu hu hu hu hu hu eo hu eo hu eo hu eo hu hu hu hu en en hu hu hu hu hu hu hu hu hu hu hu hu hu hu en ca hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu de hu hu
Fejhallgató Szerviz • Fejhallgató javítás, fülhallgató javítás
1082 Budapest, Üllői út 70.
Nyitva tartás: hétfőtől-csütörtökig 14 és 18 óra között
Kizárólag vezetékes fejhallgatók kábelhibáit javítjuk
A Fejhallgató Szervizben egy hiánypótló szolgáltatást nyújtunk, vezetékes fejhallgatók és fülhallgatók javításával foglalkozunk.
A Szerviz Blogban a javításokat bemutató cikkeket olvashat.
A honlapon minden fontos információt megtalál szolgáltatásainkkal kapcsolatban.
Trust GXT 488 Forze headset javítás
A Trust GXT 488 Forze gamer headset kifejezetten Playstation4-hez készült, de bármilyen más eszközzel is használható, amin 3.5mm-es kombinált jack csatlakozó aljzat található. Egy szürke terepmintás headsetet javítottam, aminek a kábele sérült, pontosabban az egyik vezeték szakadt le a hangerőszabályzóban a panelről.
A kábel burkolatán belül a vezetékek valamelyest képesek mozogni, ezért egy hirtelen rántás hatására kiszakadhatnak a helyükről, mindenféle külsérelmi nyom nélkül. Ilyenkor általában nem elég visszaforrasztani a vezetéket, főleg ha belül nincs kellő ráhagyás a vezetékek hosszára, nehogy újból kiszakadjanak. Ehelyett érdemes vágni a kábelből egy keveset, újrablankolni, a belső vezetékeket kellően hosszúra hagyva visszaforrasztani azokat, továbbá a burkolatot a törésgátlónál mechanikusan rögzíteni kell, például egy kapoccsal, hogy a javítás tartós legyen.
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Fejhallgató kábel javítás újraforrasztással
gamer headset javítás, headset javítás - Trust headset javítás
Sennheiser HD 418 fejhallgató javítás, jack csatlakozó csere
Dátum: 2022. 08. 11.
A napokban csatlakozó cserére érkezett a szervizbe egy Sennheiser HD 418 fejhallgató. A jack dugó tövében a kábel szemmel láthatóan elég nyúzott volt. Bár a csatlakozó még nem szakadt le, a kábel burkolata megcsavarodott, elvékonyodott.
A fejhallgató kábel legtöbbször a csatlakozó tövénél használódik el vagy sérülni meg. Ilyenkor a gyári csatlakozót ki kell cserélnünk, még akkor is, ha magának a csatlakozónak semmi baja, mivel egybe van gyártva a kábellel, és a sérült kábelrész kivágása után már nem lehet visszarakni a fejhallgató kábelére. A gyári csatlakozókat szerelhető kivitelű jack dugókkal pótoljuk. Ezen csatlakozók felszereléséhez kell egy jó forrasztópáka meg némi rutin. A kábelben lévő vezetékeket hozzá kell forrasztani a csatlakozó forrasztási pontjaihoz. Ehhez célszerű forrasztó olajat használni, az nagyban megkönnyíti a munkát. A vezetékek a legtöbb fejhallgató esetében zománcozott réz szálakból vannak összesodorva és viszonylag vékonyak.
A Sennheiser HD 418 egy mikrofon nélküli sztereó fejhallgató, ezért a javításhoz olyan jack dugót használtunk, amint 3 érintkező, illetve 2 műanyag gyűrű található. Az érintkezők közül egy a negatív pólus: mindkét hangszóró negatív pólusa ugyan arra az érintkezőre van kötve. A további két érintkező a bal és a jobb hangcsatorna pozitív érintkezője.
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Csatlakozó csere fejhallgatón
Csatlakozó: Standard jack dugó 3.5mm sztereó
Utángyártott fülpárna Sennheiser HD 418 fejhallgatóhoz
fejhallgató javítás - Sennheiser fejhallgató javítás
Sony MDR-ZX310 fejhallgató kábel javítás
Dátum: 2022. 08. 04.
A Sony MDR-ZX310 egy egyszerű, de egyben megbízható fejhallgató, amely többnyire könnyen javítható. Ez a modell kétoldali kábelvezetésű, a kábelén mikrofon és headset vezérlő is található. A fejhallgatók kábele legtöbbször a jack dugó tövében sérül, most azonban a kábel felső része volt érintkezési hibás.
Ilyen esetben a javítás úgy történik, hogy kivágjuk a kábelből a sérült részt, majd visszaforrasztjuk a vezetékeket a hangszóróra. Ehhez először le kell szedni a fülpárnát és szét kell csavarozni a fejhallgatót. A javítást a fejhallgató mindkét felén el kell végezni, hogy a kábel szimmetrikus maradjon. A kábelt nagyjából 1-2 centivel lentebb kell elvágni, ahhoz képest, ahol a fejhallgató részbe csatlakozik. Egyúttal érdemes beépíteni törésgátlókat avagy kábel átvezetőket is, mivel ennél a modellnél a gyártó erről nem gondoskodott.
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Fejhallgató kábel javítás újraforrasztással
Utángyártott fülpárna Sony MDR-ZX310 fejhallgatóhoz
fejhallgató javítás, headsetes fejhallgató javítás - Sony fejhallgató javítás
Opsmen Earmor elektronikus fülvédő avagy hallásvédő fültok
Dátum: 2022. 07. 05.
Napi érdekesség: Opsmen Earmor elektronikus fülvédő avagy hallásvédő fültok. A feladat a NATO csatlakozó cseréje volt kombinált jack dugóra.
A gyári kábel túl rövid és vastag volt, ezért KáCsa KCE-HP fejhallgató kábelből készítettem egy újat. A fülvédő szétszedéséhez egyszerűen le kell pattintani a fülpárnát az alatta lévő fekete színű műanyag alkatrésszel együtt.
A panelen a gyári kábel vezetékeinek bekötése elég egyértelmű, mivel a panel feliratozva van, ám az új csatlakozó bekötése eltér a gyári NATO csatlakozó bekötésétől. Az új csatlakozó egy 3.5mm-es kombinált (headsetes) jack dugó lesz.
Mivel ez egy mono eszköz, ezért a bal és a jobb hangcsatorna vezetékét is az AUDIO(+) felirathoz kell beforrasztani. Továbbá mivel a kombinált jack csatlakozó esetében a hang és a mikrofon negatív vezetéke közös érintkezőre kerül, a panelen az AUDIO(-) és MIC(-) forrasztásokat össze kell kötni egymással.
A gyári kábel bekötése a ragasztótól eltekintve elég kulturáltan volt megoldva. Ez alatt azt értem, hogy a kábelben futó bevonatos szövetszálat egy csavar szorította le a panelre, amely a kábel mechanikus rögzítését biztosította, illetve ez a megoldás a vezetékek kellő ráhagyásával együttesen tehermentesíti a forrasztásokat.
A gumis kábel átvezetőt kiegészítettem egy szilikon csővel törésgátló gyanánt, melyet vékony kábelkötegelővel rögzítettem, hogy ne tudjon kicsúszni. A kábelt szintén kábelkötegelővel rögzítettem.
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Kábelcsere fejhallgatón
Kábel: KáCsa KCE-HP OFC réz fejhallgató kábel (2m-ig)
Csatlakozó: Headsetes jack dugó 3.5mm
Kingston HyperX Cloud Stinger headset mikrofon javítás
Dátum: 2022. 06. 22.
A lehajtható mikrofon vékony vezetéke idővel elszakad a fel-le hajtogatástól. A gumis száron egy új kábelt nem igazán lehet áthúzni, viszont a javítás megoldható a fotón látható módon egy kívülről elvezetett, némileg vastagabb és egyben tartósabb kábellel, melyet zsugorcsővel rögzítünk illetve takarunk el.
Kingston HyperX Cloud Stinger (HX-HSCS)
Kingston HyperX CloudX Stinger Core (HX-HSCSCX)
gamer headset javítás, headset javítás - Kingston HyperX headset javítás
fejhallgató javítás • fülhallgató javítás
info@fejhallgatoszerviz.hu | +36 20 492 4401 | Kérjen árajánlatot!
Fejhallgató és fülhallgató javítás 7.000 forinttól.
A javítás átfutási ideje átlagosan 1 hét.
16 nyitvatartási napon belül át kell venni.
+36 20 492 4401
Fejhallgató és fülhallgató csatlakozók általános bekötése
Fejhallgatók és fülhallgatók bekötése (típus szerint)
Autó GPS nyomkövető javítás
headsetes fejhallgató javítás (19)
régi fejhallgató felújítása (10)
headsetes fülhallgató javítás (7)
gamer headset javítás (35)
pilóta headset javítás (3)
Kingston HyperX headset javítás
Sound Blaster headset javítás
A fejhallgatókon lévő fülpárna vagy szivacs egy idő után elhasználódik, a műbőr borítás lemállik. Az elhasználódott fülpárnák cseréje általában egyszerű, a legtöbb típushoz kapható utángyártott fülpárna.
Bluetooth fejhallgatók, törött fejhallgatók javítása
Burning-Elektronic, hangszóró és hangfal javítás
© 2013-2022. FejhallgatóSzerviz.hu | Általános Szerződési Feltételek | Adatvédelmi Tájékoztató | Impresszum